text: Modtagere af julehjælp skal gøres aktive
  15 december 2013 kl. 10.25
  Dansk Folkehjælp forsøger nu at gøre modtagere af julehjælp til aktive borgere, der kan være med til at bidrage til det danske velfærdssamfund.
  Organisationen sætter fokus på netværksdannelse og inklusion samt på at gøre modtagere af julehjælp til en lokal ressource for deres eget nærområde. Det sker med et pilotprojekt i ti udvalgte byer bl.a. i Vejle, Grindsted, Vamdrup, og Vejen.
  Dansk Folkehjælp, som er en af de største formidlere af julehjælp herhjemme, sætter fokus på ressourceopbygning hos julehjælpsmodtagere. Med FamilieNET VIKAN, som projektet hedder, vil Dansk Folkehjælp arbejde med at få udsatte og isolerede familier inkluderet i et netværk for familierne selv og samtidig gøre dem til en vigtig social ressource i lokalsamfundet.
  - Vi vil gerne være med til at gøre vores julehjælpsmodtagere til mere end blot modtagere. I Dansk Folkehjælp er vi optaget af, at alle mennesker kan bidrage til det danske velfærdssamfund og være et aktiv for eget lokalområde, selvom de lever et liv i fattigdom med mange daglige udfordringer, siger Klaus Nørlem, generalsekretær i Dansk Folkehjælp.
  Fakta:
  Når fattige danskere i Hjørring, Aarhus, Herning, Vejle, Grindsted, Vamdrup, Vejen,Lolland og Fredensborg senere på måneden modtager deres julehjælpspakke fraDansk Folkehjælp, vil de samtidig blive opfordret til at gå aktivt ind i projektet.Første møde vil være et "ryste-sammen"-arrangement, hvor der bliver sat fokus på atskabe relationer mellem de deltagende familier. Herefter vil netværket mødes tilcafémøder og i samarbejde finde ud af, hvad de kan gøre for deres lokalsamfund.Alle møder faciliteres af Dansk Folkehjælps medarbejdere og frivillige.Veluxfonden har støttet pilotprojektet med foreløbig 1,6 mio. kr., og DanskFolkehjælp håber, at projektet udvides til dobbelt så mange lokalafdelinger i DanskFolkehjælp allerede til næste år.
  
  